text: 80-årig forsvundet på Als
  06 april 2011 kl. 16.55
  Syd- og Sønderjyllands Politi er gået i gang med en omfattende eftersøgning af Otto Hansen, 80 år, fra Madeskov nær Sønderborg på Als.
  Otto Hansen bor alene, og han kører normalt lange cykelture.
  Imidlertid har naboerne ikke set ham en uge, og hans cykel er også væk.
  Politiet frygter, at han har været udsat for en ulykke og eventuelt ligger i en grøft.
  Otto Hansen er 1,70 meter høj og almindelig af bygning. Han bærer normalt cykelhjelm.
  